શાંતાની નણંદ કંચનને આમ તો બધી રીતે સારૂં હતું.સાસરૂં બહું મોટું અને એનું નામ પણ મોટું.બે વાડી.કંચનનો ભાઇડો લખમશી ગામનો સરપંચ.બે દેર હતા એ શહેરમાં રહેતાં હતાં. કંચનને એકેય વાતનું દુઃખ નહોતું.લખમશી સરપંચ પાછો પંચાયત પ્રમુખનો જમણૉ હાથ.આજુબાજુનાં ગામમાં વર્ચસ્વ પણ સારુ.એટલે લખમશીને પક્ષનાં કામે બહું ગામતરા કરવા પડતા.કંચનને એક જ વાતનું દુઃખ હતુ કે લખમશી છેલ્લા બે વરસથી માંડ અઠવાડીયામાં એક કે બે દીવસ ધરમાં રહેતો હતો.એ વાતનો કંચનને ખટકો રહેતો હતો.એના કારણે લખમશી સાથે ખટરાગ પણ ચાલતો રહેતો..અને આ ખટરાગનાં કારણે લખમશી શાંતાથી આધો રહેવા લાગ્યો હતો.